1.
Pantun Agama Pantun agama ini merupakan pantun yang berisi tentang keagamaan (relegiusitas), tuntunan bagaimana menjalankan syariat islam.
Luruk banyu ka dalam bulanai Gasan mangurung si iwak patin Islam nitu agama nang damai Damai di lahir damai di batin
Bawalah paikat ka Birayang Imbah nitu ka Palaihari Wajib salat atawa sambahyang Lima kali dalam sahari
Mun isuk mudik ka Kandangan Batarus haja ka Mantimin Kitap suci kitap Al Quran Bacaan mulia urang muslimin
Daun pudak atawa pandan Bawalah ka pasar ari Arba Amun datang bulan Ramadan Jangan tatinggal wajip puasa
Ada nasi ada jua bubur Pilih makan handak nang mana
Imbah mati masuk ka kubur Harta nang banyak kada dibawa
Kayu panjang di halaman Lalu ditatak lawan parang Parilaku urang baiman Katuju manulungi urang
Tatak sabilah kayu birik Bilahannya ditumbang talu Wayah bamula gawi nang baik Baca Bismillah badahulu
Anak saluang si anak sapat Timbul tinggalam banyalam-nyalam Amun kita hanyar badapat Badahulu kita maucap salam
Ulin panjang gasan galagar Ulin nang nipis diulah sirap Maulah masjid manggawi langgar Gawi sabumi mangumpul wakap
Banang bagalas dililit-lilit Gasan talinya kalayangan
Wayah mandangar bang di masjid Nitu wayahnya sambahyangan
Digaragaji kayu pang lanan Papan nang kandal diulah tangga Kada tamasuk urang baiman Amun bahual lawan tatangga
Parak haja kampung Barikin Wadah baulah haduk sasapu Urang cacat pakir miskin Bubuhannya nitu parlu dibantu
2. Pantun Adat Istiadat Pantun Adat Istiadat ini adalah ragam pantun yang membimbing atau berupa nasihat agar bertingkahlaku, sopan santun, berahlak yang baik terhadap orang tua, pada seseorang baik terhadap yang muda mau pun yang tua, juga dalam tatanan bermasyarakat.
Puhun gambir di dalam hutan Andaknya di padang sabat Amun bapandir lawan kuitan Baucap nitu bagamat-gamat
Mambawa papan ka muhara Papan handak diulah pasak Parak hadapan urang tuha
Mun bajalan babungkuk awak
Banyak raragi lawan rarampah Ada katumbar lawan jintan Handak tulak ka luar rumah Basujut cium tangan kuitan
Bungkah janar diulah japa Dipirik-pirik di dalam cubik Dikiau mama dikiau bapa Lakasi manyahut baik-baik
Maharu baras dalam kuantan Kuantan miris imbah disudir Amun disuruh ulih kuitan Lakas digawi jangan pangulir
Hundayang nyiur daunnya karing Bilah lidinya dijarat-jarat Kada baik mbaucap nyaring Kaya urang kada baadat
Buah asam banyak guguran Ada nang gugur ka sumur karing Tuntung makan kakanyangan
Jangan mariga banyaring-nyaring
Jalan baimbai sambil batuntun Lapah bajalan naik ka bica Kada bulih manjajak watun Kaina disariki ulih mintuha
Tukang titik si tukang sudir Manyudir rinjing baluman tuntung Rahatan makan banyak bapandir Bisa nasi tamasuk kahidung
Buah rambai gugur ka tanah Pucuk daunnya umpan bakantan Basisiut malam dalam rumah Nitu pamali mangiaw sitan
Tumat hantakan ka Banua Kupang Singgah dahulu di Batali Jangan makan piring batumpang Ujar nini nitu pamali
Karas-karasnya wasi waja Diulah lading diulah parang Amunlah ari wayah sanja
Janganlah duduk di muha lawang
Tulak mamulut baduduaan Imbah bulik di wayah sanja Jangan bacakut papadaan Hual sadikit baakuran haja
Dadaian kain paikat laki Kain didadai nang bakurawang Kada baik bahiri dangki Pariksa haja diri saurang
Mayang pinang babungkus upih Gasan dipakai bamandi-mandi Wayah bapangkat wayah sugih Baingat-ingatlah lawan diri
Maurak tikar di palatar Tikar purun diulah lapik Piragah harat piragah pintar Nitu parigal nang kada baik
Kayu halaban diulah harang Ditatak-tatak dipanggal dua Jangan mancari kasalahan urang
Kasahan saurang ada haja
Tulak maunjun tulak mambanjur Dapat kalabaw dapat hundang Amunlah bajanji bujur-bujur Janji nitu ibarat hutang
Tatak haur diulah bumbung Hujung ditukup tarus dijarat Kada bagus balaku sumbung Parigal diri nang pina harat
Kumpai jariwit daunnya panjang Makanannya si biri-biri Amun bagana di kampung urang Babisa-bisa mambawa diri
Daun kaladi tumbuh di pinggir Di subalahnya tumbuh jaruju Amun cakah harat bapandir Banyak urang kada katuju
Kupasakan sabigi mangga Mangga banyak dalam barunjung Balaku baik lawan tatangga
Amun parlu kawa manulung
Kuning-kuning kambang angsana Ditampur angin tarabangan Makan pakai nang sadarhana Jangan maungkai kasugihan
Buah nyiur sabigi dua Banyunya manis nyaman dinginum Hurmat lawan urang tuha Sayang pulang lawan nang anum
Riang riut punduk di hutan Kaguguran buah timbatu Irang irut muntung kuitan Mamadahi anak minantu
Baras unus masak di panci Jadi bubur banyak banyunya Taingat hutang tahun tadi Imbah katam mambayarinya
Putri ramaja anak babangsa Anak babangsa tanah banyu Rupa bungas babudi bahasa Banyaklah urang nang katuju
3. Pantun Badatang (meminang) Pantun Badatang ini berisikan suatu tuntutan menagih janji berupa pinangan pria kepada pihak si perempuan. Kadang kala meminang ini terjadi berbalas pantun antara pihak pria dan pihak perempuannya.
Pihak pria : Apa habar bayan manari Katutut bajalan malam Apa habar datang kamari Manuntut janji samalam Pihak perempuan : Katutut burung katutut Katutut basaung buntut Lamun ada judu manuntut Urang tuha bisa mamatut
Pihak pria : Rumah bahari baukir – ukir Tangga ulinnya bapasang pasak Sudah lawas kami pikir – pikir Ditimbang – timbang sampai masak
Pihak perempuan : Pucuk bubungan bapasang jamang Jamang batatah di pambuung Lawas dipikir lawas ditimbang Talalu banyak hitung-mahitung
Pihak pria :
Anak tangganya pitung tantang Sama balakang lawan hadapan Niat hati handak badatang Nang kaya apa sakira nyaman
Pihak perempuan : Punduk di hutan hatap rumbiya Gasan lantainya papan satampik Sampian badatang kami tarima Kadatangan sampian kada ditampik
Pihak pria : Punduk di hilir punduk di hulu Sama batawing papan kalipik Amun damintu hitung dahulu Ari nang baik bulan nang baik
Pihak perempuan : Batang dadap batang maritam Disitu ada sarang kalulut Bulan di hadap imbah katam Hidup duabelas bulan Mulut
unk bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn